Charles Erwin Wilson

Charles Erwin Wilson (født 18. juli 1890 i Minerva i Ohio, død 26. september 1961 i Norwood i Louisiana) var en amerikansk forretningsmann og republikansk politiker, kjent både som direktør for General Electric og som USAs femte forsvarsminister under president Dwight D. Eisenhower i perioden mellom 20. januar 1953 til 8. oktober 1957.
Han minnes blant annet for utsagnet «For years I thought what was good for the country was good for General Motors and vice versa», som i kortform ble gjengitt som «What’s good for General Motors is good for the country».  Wilsons kallenavn ble imidlertid «Engine Charlie» ettersom man ville skille han fra den Charles E. Wilson (ham selv), som var administrerende direktør i General Electric og som ble kalt «Electric Charlie».


== Liv og virke ==


=== Bakgrunn ===
Charles E. Wilsons foreldre var Thomas E. Wilson og Rosalind Unkefer Wilson. Faren var skoleleder i Minerva, moren var lærerinne. Da Charles Wilson var fiew år gammel flyttet familien til Mineral City, også det i Ohio, og der gikk han på offentlig skole. I 1904 flyttet familen til Pittsburgh (Pennsylvania). Der gikk han på Bellevue High School.  Deretter studerte han til elektroingeniør ved Carnegie Institute of Technology og ble uteksaminert derfra i 1909.


=== Karriere ===
Han innledet sin karriere hos Westinghouse Electric Company i Pittsburgh. Under Første verdenskrig var han ansvarlig for Westinghouses radiogeneratorer, dynamotorer og elektromotorer. I 1919 gikk han over til Remy Electric (Anderson i Indiana), som da var et datterselskap av General Motors. Wilson ble senere administrerende direktør for General Motors, fra og med 1941 som President og fra og med 1946 som President og Chief Executive Officer.


=== Forsvarsminister ===
Han forlot GM i januar 1953 da han ble utnevnt til landets neste forsvarsminister av president Dwight D. Eisenhower. Hans utnevnelse ble kritisert på grunn av hans innhav av et større antall GM–aksjer, og da USAs senat forhørte han om saken svarte Wilson at han kunne fatte beslutninger i sin rolle som finansminister som gikk imot GMs interesser, men at han i flere år hadde oppfattet at USA og GM hadde hatt samme interesser. Det endte likevel med at han kvittet seg mws sine knapt 40.000 GM-aksjer.Koreakrigen tok slutt kort etter at han begynte som forsvarsminister med en våpenhvile som de facto delte landet i to. 
Som forsvarsminister arbeidet han blant annet for å minske landets forsvarsbudjett. I hans embedstid ble NATO og dets sørøstasiatiske motstykke SEATO, bygd massivt opp til avskrekking mot den truende sovjetiske ekspansjon. Wilson regnes som en av skaperne av den amerikanske avskrekkingskonseptet MAD - Mutually Assured Destruction, som betraktet den gjensidig sikrede tilintetgjørelse som en garanti for freden (Garantert gjensidig ødeleggelse). Han formulerte et konsept der det skulle være en strategisk opsjon å benytte taktiske atomvåpen under «Armageddonterskelen»„. Den 2. oktober 1957 fratrådte Wilson som forsvarsminister.Deretter tok han i mot et styreverv i  General Motors.Han døde 26. deptember 1961 i Norwood og ble begravet på gravlunden Acacia Park i Beverly Hills i Michigan.


== Referanser ==


== Eksterne lenker ==
Biografien Arkivert 23. januar 2015 hos Wayback Machine. hos Departement of Defense.
Millercenter.org – Neil H. McElroy – Biografien til McElroy hos Miller Center of Public Affairs.